**ŠALČININKŲ R. DIEVENIŠKIŲ LOPŠELIO-DARŽELIO REORGANIZAVIMO PRIJUNGIANT PRIE ŠALČININKŲ R. DIEVENIŠKIŲ ADOMO MICKEVIČIAUS GIMNAZIJOS SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Šalčininkų r. Dieveniškių lopšelio-darželio reorganizavimo sąlygų aprašas (toliau - Aprašas) nustato Šalčininkų r. Dieveniškių lopšelio-darželio reorganizavimo, prijungiant jį prie Šalčininkų r. Dieveniškių Adomo Mickevičiaus gimnazijos, eigą.

2. Vadovaudamasi Lietuvos Respublikos civilinio kodekso 2.95-2.96 straipsniais, 2.97 straipsnio 3 dalimi, 2.99 straipsnio 1 ir 2 dalimis ir 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2, 4, 5, 6 dalimis ir 58 straipsnio 1 dalies 3 punktu, Lietuvos Respublikos Vyriausybės 2011 m. birželio 29 d. nutarimu Nr. 768 patvirtintomis Mokyklų, vykdančių formaliojo švietimo programas, tinklo kūrimo taisyklėmis, įgyvendindama Šalčininkų rajono savivaldybės mokyklų tinklo pertvarkos 2021–2025 metų bendrąjį planą, patvirtintą Šalčininkų  rajono savivaldybės tarybos 2022 m. kovo 31 d. sprendimu Nr. T-828 ,,Dėl Šalčininkų rajono savivaldybės tarybos 2021 m. balandžio 8 d. sprendimo Nr. T-601 „Dėl Šalčininkų rajono savivaldybės bendrojo ugdymo mokyklų tinklo pertvarkos 2021-2025 metų bendrojo plano patvirtinimo“pakeitimo, Šalčininkų  rajono savivaldybės tarybos 2022 m. balandžio 29 d. sprendimą Nr. T-861 „Dėl sutikimo reorganizuoti Šalčininkų r. Dieveniškių lopšelį-darželį“.

**II SKYRIUS**

**REORGANIZUOJAMŲ JURIDINIŲ ASMENŲ DUOMENYS**

3. Reorganizuojamas juridinis asmuo:

3.1. įstaigos pavadinimas –Šalčininkų r. Dieveniškių-lopšelis darželis ;

3.2. kodas –191409470;

3.3. teisinė forma – savivaldybės biudžetinė įstaiga;

3.4. buveinė – Naujoji g. 11, LT-17138 Dieveniškių k., Šalčininkų r.;

3.5. registras, kuriame kaupiami ir saugomi duomenys – Valstybės įmonės Registrų centro Juridinių asmenų registras.

4. Reorganizavime dalyvaujantis juridinis asmuo:

4.1. įstaigos pavadinimas – Šalčininkų r. Dieveniškių Adomo Mickevičiaus gimnazija;

4.2. kodas – 191416479

4.3. teisinė forma – savivaldybės biudžetinė įstaiga;

4.4. buveinė – Geranionų g. 32, LT-17138 Dieveniškių k., Šalčininkų r;

4.5. registras, kuriame kaupiami ir saugomi duomenys – Valstybės įmonės Registrų centro Juridinių asmenų registras.

**III SKYRIUS**

**REORGANIZAVIMO BŪDAS, PASIBAIGIANČIOS BIUDŽETINĖS ĮSTAIGOS, PO REORGANIZAVIMO VEIKSIANČIOS BIUDŽETINĖS ĮSTAIGOS**

5. Reorganizavimo būdas – prijungimo.

5.1 Šalčininkų r. Dieveniškių lopšelis-darželis reorganizuojamas prijungimo prie Šalčininkų r. Dieveniškių Adomo Mickevičiaus gimnazijos būdu.

5.2. Šalčininkų r. Dieveniškių lopšelis-darželis, kaip juridinis asmuo, baigia savo veiklą nuo jos išregistravimo iš Juridinių asmenų registro dienos, bet ne vėliau kaip 2022 m. rugpjūčio 31 d.

5.3. Šalčininkų r. Dieveniškių Adomo Mickevičiaus gimnazija, kaip juridinis asmuo, tęsia veiklą. Šalčininkų r. Dieveniškių lopšelis-darželis tampa Šalčininkų r. Dieveniškių Adomo Mickevičiaus gimnazijos ikimokyklinio ir priešmokyklinio ugdymo skyriumi.

5.4 Buveinė: Geranionų g. 32, LT-17138 Dieveniškių k. Šalčininkų r;

**IVSKYRIUS**

**REORGANIZUOJAMO JURIDINIO ASMENS IR TĘSIANČIO VEIKLĄ PO**

**REORGANIZAVIMO JURIDINIO ASMENS FUNKCIJOS**

6. Reorganizavimo terminai:

6.1. reorganizavimo pradžia – reorganizavimo sąlygų aprašo viešo paskelbimo diena;

6.2. reorganizavimo pabaiga – 2022 m. rugpjūčio 31 d.;

6.3. nuo 2022 m. rugsėjo 1 d. Šalčininkų r. Dieveniškių Adomo Mickevičiaus gimnazijai pereina visos reorganizuotos Šalčininkų r. Dieveniškių lopšelis-darželio teisės ir pareigos.

7. Nuo viešo paskelbimo apie reorganizavimo sąlygų aprašo parengimą dienos Šalčininkų r. Dieveniškių lopšelis-darželis reorganizuojamos įstaigos statusą, o Šalčininkų r. Dieveniškių Adomo Mickevičiaus gimnazija – dalyvaujančios reorganizavime statusą.

**V SKYRIUS**

**PO REORGANIZAVIMO VEIKSIANČIOS BIUDŽETINĖS ĮSTAIGOS SAVININKO TEISES IR PAREIGAS ĮGYVENDINANTI INSTITUCIJA**

8. Savininko teises ir pareigas įgyvendinanti institucija – Šalčininkų rajono savivaldybės taryba.

**VI SKYRIUS**

**REORGANIZAVIMO TIKSLAS, SĄLYGOS**

9. Reorganizavimo tikslas – didinti biudžetinių įstaigų veiklos ir valdymo efektyvumą optimizuojant administravimą, sudaryti visiems mokiniams vienodas kokybiško ugdymo(si) sąlygas maksimaliai išnaudojant ugdymo plano galimybes ir užtikrinant racionalų ugdymui skirtų lėšų bei mokyklų pastatų panaudojimą.

10. Šalčininkų r. Dieveniškių lopšelio-darželio direktorius po reorganizavimo sąlygų aprašo viešo paskelbimo raštu praneša visiems biudžetinės įstaigos kreditoriams ir tiekėjams, nutraukia sutartis ir atsiskaito su paslaugų tiekėjais iki 2022 m. rugpjūčio 31 d, apie įstaigos reorganizaciją raštu informuoja vaikų tėvus;

11. Šalčininkų r. Dieveniškių lopšelio-darželio ir Šalčininkų r. Dieveniškių Adomo Mickevičiaus gimnazijos direktoriai ne vėliau kaip pirmą viešo paskelbimo apie reorganizavimo sąlygų aprašo parengimą dieną pateikia aprašą Valstybės įmonės Registrų centro Juridinių asmenų registrui.

12. Šalčininkų r. Dieveniškių lopšelio-darželio ir Šalčininkų r. Dieveniškių Adomo Mickevičiaus gimnazijos administracijos privalo reorganizavimo metu užtikrinti nepertraukiamą, įstaigų nuostatus atitinkančią veiklą.

13. Šalčininkų r. Dieveniškių Adomo Mickevičiaus gimnazijos direktorius, neviršydamas Šalčininkų rajono savivaldybės tarybos nustatyto didžiausio leistino pareigybių skaičiaus, patvirtina Šalčininkų r. Dieveniškių Adomo Mickevičiaus gimnazijos pareigybių sąrašą, įstaigos struktūrą, įsigaliosiančius nuo 2022 m. rugsėjo 1 d.

14. Šalčininkų r. Dieveniškių Adomo Mickevičiaus gimnazijos direktoriui sudarius ir patvirtinus Šalčininkų r. Dieveniškių Adomo Mickevičiaus gimnazijos pareigybių sąrašą, abiejų įstaigų direktoriai, vadovaudamiesi Lietuvos Respublikos teisės aktais, įspėja darbuotojus apie darbo sąlygų pasikeitimą ar galimą atleidimą iš darbo, jeigu jie nesutinka dirbti pakeistomis darbo sąlygomis ar jiems nėra pasiūlytos pareigos pagal patvirtintą Šalčininkų r. Dieveniškių Adomo Mickevičiaus gimnazijos pareigybių sąrašą.

15. Šalčininkų rajono savivaldybės meras teisės aktų nustatyta tvarka įspėja Šalčininkų r. Dieveniškių lopšelio-darželio direktorių apie darbo organizavimo sąlygų pasikeitimą ar apie atleidimą nesutikus dirbti pakeistomis darbo sąlygomis nuo 2022 m. rugsėjo 1 d.

**VII SKYRIUS**

**TURTO INVENTORIZAVIMAS IR PERDAVIMAS**

16. Turto įvertinimas ir inventorizavimas:

16.1. Šalčininkų r. Dieveniškių lopšelio-darželio turto inventorizaciją atlieka Šalčininkų rajono savivaldybės administracijos direktoriaus įsakymu sudaryta komisija;

16.2. remdamasi inventorizacijos aktu, Šalčininkų r. Dieveniškių lopšeli-darželio valdytą ir naudotą turtą Šalčininkų rajono savivaldybė perduoda valdyti, naudoti ir disponuoti Šalčininkų r. Dieveniškių Adomo Mickevičiaus gimnazijai.

**VIII SKYRIUS**

**DOKUMENTŲ IR FINANSINĖS ATSISKAITOMYBĖS PERĖMIMAS**

17. Reorganizuojamos Šalčininkų r. Dieveniškių lopšelio-darželio dokumentai ir archyvas perduodami Šalčininkų r. Dieveniškių Adomo Mickevičiaus gimnazijai teisės aktų nustatyta tvarka pasirašant perdavimo – priėmimo aktus.

18. Šalčininkų r. Dieveniškių lopšelio-darželio antspaudai, pasirašius turto ir dokumentacijos perdavimo – priėmimo aktus, teisės aktų nustatyta tvarka sunaikinami.

19. Šalčininkų r. Dieveniškių lopšelio-darželio įsipareigojimai Valstybinei mokesčių inspekcijai, Socialinio draudimo fondo valdybai, kreditoriams perduodami Šalčininkų r. Dieveniškių Adomo Mickevičiaus gimnazijai.

\_\_\_\_\_\_\_\_\_\_\_\_\_\_\_\_\_\_\_\_\_\_